অলমোস্ট ফেমাস () ক্যামেরন ক্রো রচিত ও পরিচালিত ২০০০ সালের মার্কিন হাস্যরসাত্মক নাট্যধর্মী চলচ্চিত্র। এতে শ্রেষ্ঠাংশে অভিনয় করেছেন বিলি ক্রুডুপ, ফ্রান্সেস ম্যাকডোরম্যান্ড, কেট হাডসন, প্যাট্রিক ফিউজিট ও ফিলিপ সিমোর হফম্যান। এতে দেখা যায় ১৯৭০-এর দশকের শুরুতে রোলিং স্টোন ম্যাগাজিনে কাজ করা তরুণ সাংবাদিক স্টিলওয়াটার নামক কাল্পনিক রক সঙ্গীতদলের সাথে সফরে যান এবং এই সঙ্গীতদল নিয়ে তার প্রথম প্রচ্ছদ গল্প লিখেন। এটি অর্ধ-আত্মজীবনীমূলক, কারণ ক্রো নিজেও রোলিং স্টোন-এর তরুণ লেখক ছিলেন।  চলচ্চিত্রটি প্রেক্ষাগৃহে ভাল ব্যবসা করতে পারেনি, ৬০ মিলিয়ন মার্কিন ডলার নির্মাণব্যয়ের বিপরীতে এটি ৪৭.৪ মিলিয়ন মার্কিন ডলার আয় করে। তবে চলচ্চিত্রটি বিপুল সমাদৃত হয় এবং চারটি একাডেমি পুরস্কারের মনোনয়ন থেকে শ্রেষ্ঠ মৌলিক চিত্রনাট্য বিভাগে পুরস্কার লাভ করে। ২০০১ সালের গ্র্যামি পুরস্কারে এটি চলচ্চিত্র, টেলিভিশন বা অন্যান্য দৃশ্য মাধ্যমের সেরা সংকলিত সাউন্ডট্র্যাক অ্যালবাম বিভাগে পুরস্কার লাভ করে। এছাড়া চলচ্চিত্রটি দুটি গোল্ডেন গ্লোব পুরস্কার অর্জন করে, সেগুলো হল শ্রেষ্ঠ সঙ্গীতধর্মী বা হাস্যরসাত্মক চলচ্চিত্র এবং শ্রেষ্ঠ পার্শ্ব অভিনেত্রী (হাডসন)।  চলচ্চিত্র সমালোচক রজার ইবার্ট চলচ্চিত্রটিকে ২০০০ সালের সেরা চলচ্চিত্র এবং ২০০০-এর দশকের ৯ম সেরা চলচ্চিত্র হিসেবে উল্লেখ করেন। ২০১৬ সালে বিবিসির আন্তর্জাতিক জরিপে অলমোস্ট ফেমাস ২০০০ সালের পর থেকে নির্মিত চলচ্চিত্রের মধ্যে ৭৯তম সেরা চলচ্চিত্র হিসেবে স্থান পায়; অন্যদিকে, ২০২৫ সালে দ্য নিউ ইয়র্ক টাইমস-এর জরিপে এটি ২১শ শতাব্দীর ৪৭তম সেরা চলচ্চিত্র হিসেবে স্থান পায়। স্টুডিও প্রধান, অস্কার বিজয়ী ও টিভি রয়্যালটির ভোটে ২০১৪ সালের দ্য হলিউড রিপোর্টার-এর তালিকায় এটি সর্বকালের ৭১তম সেরা চলচ্চিত্র হিসেবে স্থান পায়। ২০২২ সালের নভেম্বর মাসে ব্রডওয়ে মঞ্চে এর একটি সঙ্গীতনাট্যরূপ মঞ্চস্থ হয়।  অভিনয়শিল্পীদল  বিলি ক্রুডুপ - রাসেল হ্যামন্ড  ফ্রান্সেস ম্যাকডোরম্যান্ড - এলেইন মিলার  কেট হাডসন - পেনি লেন (লেডি গুডম্যান)  জেসন লি - জেফ বেব  প্যাট্রিক ফিউজিট - উইলিয়াম মিলার  মাইকেল অ্যাঙ্গারানো - তরুণ উইলিয়াম  অ্যানা প্যাকুইন - পোলেক্সিয়া আফ্রোডিসিয়া  ফাইরুজা বক - স্যাফায়ার  নোয়া টেইলর - ডিক রসওয়েল  ফিলিপ সিমোর হফম্যান - লেস্টার ব্যাংস  জোই ডেশানেল - আনিতা মিলার  জিমি ফ্যালন - ডেনিস হোপ  বিজো ফিলিপস - এস্ট্রেলা স্টার  টেরি চেন - বেন ফং-টরেস  জে বারুচেল - ভিস মুনোজ  রেইন উইলসন - ডেভিড ফেল্টন  মার্ক কোজেলেক - ল্যারি ফেলোস  লিজ স্টাউবার - লেসলি হ্যামন্ড  জ্যাক ওয়ার্ড - লেজেন্ডারি রেড ডগ  জন ফেদেভিচ - এড ভ্যালেনকোর্ট  পাউলি পেরেট - অ্যালিস উইজডম  এরিক স্টোনস্ট্রিট - শেলডন  মার্ক ম্যারন - রাগী প্রমোটার  জেন ওয়েনার - ট্যাক্সি প্যাসেঞ্জার  পিটার ফ্র্যামটন - রেগ  মিচ হেডবার্গ - ইগলসের ম্যানেজার  বক্স অফিস ২০০০ সালের টরন্টো আন্তর্জাতিক চলচ্চিত্র উৎসবে অলমোস্ট ফেমাস চলচ্চিত্রের উদ্বোধনী প্রদর্শনী হয়। ২০০০ সালের ১৫ই সেপ্টেম্বর চলচ্চিত্রটি সীমিত পরিসরে ১৩১টি প্রেক্ষাগৃহে মুক্তি পায় এবং প্রথম সপ্তাহান্তে ২.৩ মিলিয়ন মার্কিন ডলার আয় করে। ২০০০ সালের ২২শে সেপ্টেম্বর চলচ্চিত্রটি বৃহৎ পরিসরে ১,১৯৩টি প্রেক্ষাগৃহে মুক্তি পায় এবং প্রথম সপ্তাহান্তে ৬.৯ মিলিয়ন মার্কিন ডলার আয় করে। চলচ্চিত্রটি ৬০ মিলিয়ন মার্কিন ডলার নির্মাণব্যয়ের বিপরীতে উত্তর আমেরিকা থেকে ৩১.৭ মিলিয়ন মার্কিন ডলার এবং বাকি চলচ্চিত্র বাজার থেকে ১৪.৮ মিলিয়ন মার্কিন ডলারসহ বিশ্বব্যাপী মোট ৪৭.৪ মিলিয়ন মার্কিন ডলার আয় করে।  তথ্যসূত্র  বহিঃসংযোগ               Almost Famous on YouTube  বিষয়শ্রেণী:২০০০-এর চলচ্চিত্র বিষয়শ্রেণী:২০০০-এর হাস্যরসাত্মক নাট্য চলচ্চিত্র বিষয়শ্রেণী:২০০০-এর সঙ্গীতধর্মী চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:২০০০-এর দশকের সঙ্গীতধর্মী হাস্যরসাত্মক নাট্য চলচ্চিত্র বিষয়শ্রেণী:২০০০-এর দশকের পথ হাস্যরসাত্মক নাট্য চলচ্চিত্র বিষয়শ্রেণী:ইংরেজি ভাষার পথ হাস্যরসাত্মক নাট্য চলচ্চিত্র বিষয়শ্রেণী:ইংরেজি ভাষার সঙ্গীতধর্মী হাস্যরসাত্মক নাট্য চলচ্চিত্র বিষয়শ্রেণী:মার্কিন পথ হাস্যরসাত্মক নাট্য চলচ্চিত্র বিষয়শ্রেণী:মার্কিন রক সঙ্গীত চলচ্চিত্র বিষয়শ্রেণী:মার্কিন সঙ্গীতধর্মী হাস্যরসাত্মক নাট্য চলচ্চিত্র বিষয়শ্রেণী:অর্ধ-আত্মজীবনীমূলক চলচ্চিত্র বিষয়শ্রেণী:ক্যামেরন ক্রো পরিচালিত চলচ্চিত্র বিষয়শ্রেণী:ক্যামেরন ক্রোর চিত্রনাট্য সংবলিত চলচ্চিত্র বিষয়শ্রেণী:কলাম্বিয়া পিকচার্সের চলচ্চিত্র বিষয়শ্রেণী:ড্রিমওয়ার্কস পিকচার্সের চলচ্চিত্র বিষয়শ্রেণী:ভিনিল ফিল্মসের চলচ্চিত্র বিষয়শ্রেণী:সাংবাদিক সম্পর্কে চলচ্চিত্র বিষয়শ্রেণী:সঙ্গীত দল সম্পর্কে চলচ্চিত্র বিষয়শ্রেণী:১৯৭০-এর দশকের পটভূমিতে চলচ্চিত্র বিষয়শ্রেণী:ক্যানসাসের পটভূমিতে চলচ্চিত্র বিষয়শ্রেণী:ক্লিভল্যান্ডের পটভূমিতে চলচ্চিত্র বিষয়শ্রেণী:মিসিসিপির পটভূমিতে চলচ্চিত্র বিষয়শ্রেণী:সান ফ্রান্সিস্কোর পটভূমিতে চলচ্চিত্র বিষয়শ্রেণী:স্যান ডিয়েগোর পটভূমিতে চলচ্চিত্র বিষয়শ্রেণী:শ্রেষ্ঠ সঙ্গীতধর্মী বা হাস্যরসাত্মক চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:ক্যামেরন ক্রো প্রযোজিত চলচ্চিত্র